ปกติตอนแข็งตัวผมไม่สามารถรูดหนังหุ้มปลายลงมาสุดได้ แต่ผมอยากทำความสะอาด ผมจึงลองรูดตอนหดตัวดู พอสุดถึงคอหยักหัวโผล่ออกมาครั้งแรกก็ทำความสะอาด พอทำเสร็จ จะรูดกลับแต่หนังหุ้มปลายใันติดหัวรูดกลับไม่ได้ เริ่มบวมและแดง รัดนิดหน่อยตอนแข็งตัว แต่ไม่เจ็บ ปัสสาวะได้ตามปกติแต่ไม่ค่อยรู้สึก แบบนี้มันจะหายเองรึเปล่าครับ หรือ ต้องไปพบแพทย์
สวัสดีค่ะ การรูดหนังหุ้มปลายได้ไม่สุดนั้นเป็นภาวะที่ผิวหนังบริเวณปลายองคชาตหดตัวจนไม่สามารถดึงให้เปิดขึ้นได้ดังปกติ ซึ่งอาจไม่จำเป็นต้องเข้ารับการรักษาหากความผิดปกติดังกล่าวไม่ส่งผลกระทบต่อร่างกายหรือรบกวนการใช้ชีวิตประจำวันแต่หากหนังหุ้มปลายที่ตีบมาบีบรัดปลายอวัยวะเพศมากก่อให้เกิดความเจ็บปวด หรือทำให้มีแผลหลังมีเพศสัมพันธ์ อาจเป็นข้อบ่งชี้ในการทำการขลิบหนังหุ้มปลายแนะนำปรึกษาแพทย์หรือศัลยแพทย์เกี่ยวกับการขลิบหนังหุ้มปลายค่ะ ในขณะนี้ควรงดการมีเพศสัมพันธ์ ทำความสะอาดอวัยะเพศภายนอกโดยควรทำความสะอาดบริเวณภายใต้หนังหุ้มปลายด้วยเพื่อไม่ให้มีเชื้อโรคหรือขี้ไคลสะสม ควรทำความสะอาดด้วยน้ำอุ่นทุกวันในระหว่างอาบน้ำ รวมทั้งดึงหนังหุ้มปลายองคชาตให้เปิดออกอย่างช้า ๆ